dh-unibe/image-text_koenigsfelden-charters-post-1500 huggingface dataset:
In gottes namen amen. ✳ wir, Margaretha von Gruͤnenbgˀ, aͤbtissinnͤ, ✳ und wir, die tuͦm frowen und die tuͦmhˀren gemeinlich des capitels und
des gotzhuses ze Sekingen, ✳ Sant Augustines orden, in Costenzer bystuͦm, ✳ tuͦn kunt, vergehen offenlich allen den, die disen prief ansehēt,
lesent oder hoͤrent lesen nu und hie nach eweklich, ✳ das wir in unsmˀ besamnotem, beruͤftem, ✳ gemeinem und offennem capitel
angesehen ✳ und betrachtet haben ernstlich ✳ das gemach ✳ und die grozzen fùrdrung und wirdikeit, ✳ nutz und erê und ouch die besundnˀ
guͤtekeit und gnade, ✳ die uns und unsmˀ gotzhus getan hat und noch fùrbazzˀ getuͦn mag ✳ dù edli, hochgeborne unsrù gnedige herschaft
von Oͤsterˀ ✳ und sunderlich dù durluchtigi unsri gnedigi frow, froͧw Agnes von Oͤsterˀ, wilnt kuniginnͤ ze Ungnˀ, ✳ und haben mit gemeinē
rat unser jeklich sunderlich und wir alle gemeinlich ✳ mit aller der ordnung, ✳ bescheidenheit ✳ und kraft, ✳ worten und geberden, ✳ die von geistl̄
oder von weltlichen rechten, ✳ friheiten oder gewonheiten ✳ oder nach unssˀ ordens ✳ und des egen̄̄ unsers gotzhusz gesatzte ✳ dheines weges dar zuͦ
gehoͤret, ✳ verlihen von besundnˀ gnaden ✳ und lihen ouch mit disem brief ✳ reht und redlich an unser und an unser styfte stat gemeinlich
fùr ùns und fùr unser nachkomē ewiklich ✳ den erwirdigen, geystlichen frowen, ✳ der eptissinnͤ und dem convent gemeinlich des gotzhus un̄
klosters ze Kunigsvelt, Sant Claren ordens, in Costenzˀ bystuͦm, und allen iren nachkomen ✳ zuͦ iren und desselben ir chlosters und gotzhuses
handen zuͦ rechtem erbe ewiklich einen hof, ist gelegen ze Otelfingen, den da buwet Cuͦnrat Babst und giltet jeͣrlich zehen mùt kernen un̄
zwei malter habern, ✳ durch der vorgē̄ unser frowen von Ungnˀ vlizziger bêtt willen und sunderlich ✳ von ufgebens und bette wegen
der erbnˀ ✳ Gerdruden, Ruͦdolfs, seligen, von Schernz, burgsˀ ze Brugg, wilnt elichen husfrowen, ✳ dù den vorgē̄ hof ✳ her bracht und besessen
hat ze rechtem erbe von ùns und unsmˀ gotzhuse ✳ mit hùsnˀ, ✳ mit schùren, ✳ mit hofstetten, ✳ mit akknˀ, mit matten, ✳ hoͤlzern, gevilden, ✳
welden, ✳ wunne und weide, ✳ wegen, ✳ stegen, ✳ wazznˀ und wazzerrùsenˀ und allen den nùtzen ✳ und rechten, friheiten ✳ und gewonheiten, ✳ die
dheins wegs da zuͦ gehoͤrent, ✳ si sin genemmet oder ungenemmet, ✳ funden oder unfunden, ✳ wo die gelegen ✳ und wie si genant sint,
voͤlleklich und gentzlich an alle geverde, ✳ doch also, daz die vorgen̄̄ eptissinnͤ und der convent ze Kunigsvelt ✳ oder ir amptlùte alle jar
ewklich von dem vorgen̄̄ hof ✳ geben und richten sullen ùns und unsmˀ gotzhuse ✳ fùnf schilling pfennig gemeinˀ un̄ gewonlichˀ mùnzse
ze rechten erbzinse ✳ gentzlich ane alles verzihen. ✳ und des zuͦ warem, offennem und ewigem urkùnde aller diser vorgeschrib̄n
dingen und sachen, ✳ so haben wir, die vorgeschrib̄n eptissinnͤ und das capitel ze Sekingen, unsrù insigel gehenket an disē
brief, ✳ der geben ist ze Sekingen an dem nechsten samstag nach sant Bartholomeus tag, des heyligen zwelfbotten,
nach Cristi geburt tusent drùhundtˀ jar und dar nach in dem zwei und sechzigosten jare. ✳
Königsf. 314
umb̄ den hoff ze Othelfing₎
gilt jerlich x mt k₎ un̄ ij
malter haber
wist, wie diser hoff an Kùngsfeld₎
in erblechens wysz ✳ komē ist
Staatsarchiv
AARGAU
K
✳ G 18 ✳
Nͦ✳ 1 ✳
ùbˀ Anna Moserinē phruͦnd
ein guͦt vō dˀ
eptischin
un̄ dē capitel ze Sechingē
✳